text: Hvert 10. kunstværk slap igennem censuren
  29 maj 2014 kl. 09.13
  I Tistrup har kunstcensorer afgjort, hvilke kunstværker der skal på Kunstnernes Sommerudstilling 2014 i Janus Bygningen i Tistrup. 154 værker af 76 kunstnere er sluppet igennem censuren.
  354 personer havde taget 1.563 værker med til vurdering til Janus Bygningen i Tistrup, der havde taget den nærliggende hal i brug for at have plads nok til den store mængde kunst.
  Kunstudstillingen er en såkaldt statsankerkendt censureret udstilling, og dem findes der kun en håndfuld af i Danmark. Ved udstillingen har syv censorer vurderet, hvilke værker der er gode nok til at komme på udstillingen, der åbner den 14. juni.
  Som noget nyt i år kan man på udvalgte dage snakke med kunstnerne om deres værker, hvor de også vil kommentere hele udstillingen.
  FAKTA
  Kunsternes Sommerudstilling (KS 14) åbner den 14. juni og varer til den 10. august.I år er der 67 malerier, 21 skulpturer, 27 grafiske værker, 10 kunsthåndværk og 19 fotografier.
  Læs mere om udstillingen på Janus Bygningens hjemmeside
  